OzLabs/hebrew-wiki-articles huggingface dataset:
משלחת מס' 27 לתחנת החלל הבין-לאומית

חברי המשלחת
תג המשלחת
תיאור תחנת החלל בזמן פעילות המשלחת
משלחת מס' 27 (באנגלית: Expedition 27) הייתה משלחת לתחנת החלל הבין-לאומית שפעלה מ-16 במרץ 2011 ועד ל-23 במאי 2011. מפקד המשלחת היה דמיטרי קונדרטייב מרוסיה. פעילות המשלחת נמשכה 68 ימים.

==הרכב המשלחת==
{| class="wikitable"
!שם
!תפקיד
!חללית הגעה
!<small>16.03.2011–6.04.2011</small>
!<small>6.04.2011–23.05.2011
!חללית חזרה
!הערות
|-
| דמיטרי קונדרטייב||מפקד משלחת||סויוז TMA-20||סויוז TMA-20||מפקד טיסה סויוז TMA-20, חבר משלחת מס' 26, מפקד משלחת מס' 27
|-
| קתרין קולמן||מהנדסת טיסה || סויוז TMA-20 || סויוז TMA-20 ||חברת משלחת מס' 26 ו-27
|-
| פאולו נספולי||מהנדס טיסה || סויוז TMA-20 || סויוז TMA-20 ||חבר משלחת מס' 26 ו-27
|-
| אלכסנדר סאמוקוטייב||מהנדס טיסה ||סויוז TMA-21|| ||סויוז TMA-21||מפקד טיסה סויוז TMA-21, חבר משלחת מס' 27, 28
|-
| אנדריי בוריסנקו||מהנדס טיסה || סויוז TMA-21 || || סויוז TMA-21 || חבר משלחת מס' 27, 28
|-
| רון גאראן||מהנדס טיסה || סויוז TMA-21 || || סויוז TMA-21 || חבר משלחת מס' 27, 28
|}

==פעילות המשלחת==
פעילות המשלחת החלה ב-16 במרץ 2011 עם עזיבת חללית סויוז TMA-01M בה היה מפקד המשלחת מס' 26 סקוט קלי וחלק מצוותו. בשלב ראשון המשלחת כללה 3 אנשים שהיו חלק של משלחמת מס' 26.

ב-28 במרץ מתחנת החלל התנתקה חללית מטען HTV-2 שעגנה במודול הרמוני.

ב-2 באפריל בעזרת מדחפי חלליות מטען "HTV-2", "פרוגרס M-09M" ומודול "זבזדה" בוצע שינוי גובה מסלול של תחנת החלל.

ב-6 באפריל 2010 לתחנת החלל הגיע חללית סויוז TMA-21 עם 3 חברי המשלחת החדשים.

ב-22 באפריל מתחנת החלל התנתקה חללית מטען פרוגרס M-09M שהייתה מחוברת למודול "פירס" מינואר.

ב-29 באפריל לתחנת החלל התחברה חללית מטען פרוגרס M-10M שהתחברה למודול "פירס". החללית הביאה כ-2,645 ק"ג אספקה. היא עזבה את תחנת החלל באוקטובר.

ב-18 במאי לתחנת החלל הגיע מעבורת החלל אנדוור במסגרת משימה STS-134 (סטיבן לינדזי היה מפקד צוות). המשימה יועדה להביא אל תחנת החלל הבין-לאומית את המנשא הלוגיסטי EXPRESS 3, וגלאי AMS02. היא התחברה למודול "הרמוני". חברי צוות המעבורת ביצעו 4-פעמים פעילות חוץ-רכבית באורך כולל של כ-29 שעות. בסך הכול לתחנת החלל הועברו מצרכים וציודים רבים. המעבורת התנתקה מתחנת החלל ב-30 במאי 2011.

ב-23 במאי קונדרטייב, קולמן ונספולי נכנסו לחללית סויוז TMA-20 וחזרו לכדור הארץ. אחריות על תחנת החלל עברה למשלחת מס' 28.

חברי המשלחת ביצעו מספר רב של ניסויים מדעים בתחומים שונים.

==קישורים חיצוניים==
* 

* [https://www.gctc.ru/print.php?id=274 תיאור פעילות באתר רוסקוסמוס]
* [https://www.nasa.gov/mission/expedition-27/ מידע מאתר נאס"א]
* [http://www.spacefacts.de/iss/english/exp_27.htm פעילות משלחת מס' 27 בתחנת החלל הבין-לאומית]
* [https://tsniimash.ru/science/scientific-experiments-onboard-the-is-rs/cnts/research-program/iss_27_iss_28/ תיאור פעילות של הצוות הרוסי בתחנת החלל]
* [https://web.archive.org/web/20150901152120/http://www.mcc.rsa.ru/progress_m09m.htm פעילות חללית M-09M]
* [https://web.archive.org/web/20110125193601/http://iss.jaxa.jp/en/htv/mission/htv-2/news/ פעילות חללית HTV-2]
* [https://web.archive.org/web/20150901152120/http://www.mcc.rsa.ru/progress_m10m.htm פעילות חללית M-10M] 

קטגוריה:תחנת החלל הבין-לאומית
ענבל ליברמן

ענבל ליברמן<ref name=":2"></ref> (נולדה ב-9 באוקטובר 1997) הייתה רכזת הביטחון של קיבוץ ניר עם. במהלך מתקפת הפתע על ישראל ב-7 באוקטובר 2023 פיקדה על כיתת הכוננות של הקיבוץ, ובכך עזרה למנוע את חדירת המחבלים לקיבוץ.

== ביוגרפיה ==
ענבל ליברמן נולדה ב-1997 בקיבוץ ניר עם. בוגרת מכינת עלמה למנהיגות נשית.<ref name=":2" /> לאחר גיוסה לצה"ל שירתה כלוחמת ביחידת עוקץ ולאחר מכן עברה לתפקיד מש"קית תיאום. ב-2020 קיבלה את אות מצטיין הנשיא<ref></ref>.

בדצמבר 2022 מונתה לרכזת הביטחון השוטף הצבאי (רבש"צית) של ניר עם.<ref name=":0"></ref> תפקידיה כללו סיוע לאבטחת תושבי הקיבוץ במצבים קריטיים עד להגעת תגבורת מהמשטרה או מהצבא. ליברמן היא הרבש"צית הראשונה בעוטף עזה ב-23 השנים האחרונות. לאחר המינוי היא זכתה לברכות מאופיר ליבשטיין, ראש המועצה האזורית שער הנגב.

=== קרב ניר עם ===

בשעה 06:30 ב-7 באוקטובר 2023, נשמעו בקיבוץ אזעקות צבע אדום לכניסה למרחבים מוגנים. ליברמן שמעה רעשים חריגים ליד הקיבוץ, שגרמו לה לשקול מחדש את המצב. היא הכינה תוכנית עבודה חדשה, יצרה מארבים למחבלים והעמידה חברים חמושים על הגדר של הקיבוץ.<ref name=":0" />

עקב נפילת הרקטות נפל החשמל בניר עם. ליברמן הורתה שלא להחזיר אותו, כדי שלא יצליחו לפתוח את שערי הקיבוץ. היא חימשה את 11 חברי כיתת הכוננות של הקיבוץ והציבה אותם בעמדות הגנה, זאת למרות שההוראה הרשמית הייתה רק להכין את כיתת הכוננות לקראת פעילות.

פלוגה א של גדוד 13 (גולני), בפיקודו של רס"ן יוני כהן, נלחמה במחבלים במשך שמונה עשרה שעות. הכח נעזר בטנק מגדוד 77, בפיקודו של סגן גאי חיון.<ref></ref> במהלך הקרב נהרגו שישים וחמישה מחבלים לפחות. אחד המחבלים נורה על ידי חבר בכתת הכוננות. כל השאר חוסלו בידי כוחות צה"ל ומג"ב. באחת עשרה בבוקר הגיע לקיבוץ כח של היחידה הטאקטית של משמר הגבול שחיסל את שארית המחבלים. במהלך הקרב נפלו חייל גולני מתן אברג'יל ולוחם מג"ב רומן גנדל. מי ששהה בקיבוץ ניצל.<ref name=":1" />

ב-18 באוקטובר 2023 בעת ביקור נשיא ארצות הברית ג'ו ביידן בישראל, הוא נפגש עם ניצולים ממתקפת הפתע על ישראל ובהם עם ליברמן.

בשנת 2024 נבחרה להדליק משואה בטקס הדלקת המשואות בהר הרצל.

===פרסים והוקרה===
בשנת 2024 זכתה בפרס רפפורט לנשים פורצות דרך

== קישורים חיצוניים ==

* 
* 
* 
* 
* בן שני ואילנה דיין, [https://www.mako.co.il/mako-vod-keshet/uvda-2023/VOD-878b796d3506b81027.htm היא נלחמה תחת אש, כדי להציל את הקיבוץ שלה. אבל זו רק ההתחלה של הסיפור של ענבל ליברמן, הרבש"צית של ניר עם]. עובדה, עונה 2023, פרק 19, 26 באוקטובר 2023.
* 
* 
* טקס הדלקת המשואות 2024: [https://govextra.gov.il/masuot76/masuot76/home/alert/ משואת כיתות הכוננות], באתר מערך הדיגיטל הלאומי
* 

== הערות שוליים ==

קטגוריה:ניר עם: אישים
קטגוריה:בוגרות בית חינוך שער הנגב
קטגוריה:בוגרי בית חינוך שער הנגב
קטגוריה:חיילי יחידת עוקץ
קטגוריה:מלחמת חרבות ברזל: אישים
קטגוריה:נשים במלחמת חרבות ברזל
קטגוריה:משיאי משואה ביום העצמאות: 2024
קטגוריה:מעוטרי אות מצטיין הנשיא
קטגוריה:ישראליות שנולדו ב-1997
קטגוריה:ישראלים שנולדו ב-1997
הנריק שאלאמון

הנריק שלאמון (בהונגרית: Salamon Henrik; הוג'ס, 31 במרץ 1865<ref></ref> – בודפשט, 15 ביולי 1944)<ref></ref> היה רופא שיניים, היסטוריון רפואי, פרופסור באוניברסיטה, עורך עיתון, מייסד האורטודנטיה הונגריה.

== קורות חייו ==
הנריק שאלאמון נולד במשפחה יהודית כבנם של הסוחר ליפון שאלאמון ושל רוזליה פולק. את לימודיו התיכוניים סיים בבודפשט בגימנסיה הריאלית הראשית של רובע 6. הוא התחיל את הקריירה שלו כטכנאי שיניים וקיבל את התואר הרפואי שלו רק בשנת 1899 בגיל 34 בפקולטה לרפואה של אוניברסיטת בודפשט (שמה היום אוניברסיטת אטווש לוראנד). בין 1899 לבין 1916, ולאחר מכן בין 1919 לבין 1939 עבד במרפאת השיניים בבודפשט. ב-1911 הוסמך כמרצה פרטי (לא חלק מהסגל) באוניברסיטה, וב-1928 זכה בתואר פרופסור באוניברסיטה. הוא פיתח מערכת של תותבות קבועות (גשרים). שאלאמון הוא חלוץ האורתודונטיה בהונגריה. הוא עסק גם בהיסטוריה של רפואת השיניים וכתה יצירה ספרותית ענפה בנושא. הוא ערך ופרסם את "כתב העת לסטומטולוגיה", כלומר לרפואת שיניים (Stomatologia Közlöny), כתב העת הרשמי של איגוד רופאי השיניים הלאומי בהונגריה. בשנת 1946 (לאחר מותו) יצא לאור לזכרו הספר "התקדמות הסטומטולוגיה", ושנים לאחר מכן נחשף לוח הנצחה על קיר ביתו בזמנו.

מאמריו הופיעו ב:
* Dentist
* The British Journal of Dental Science
* Dental Review
* Österreichisch-ungarische Vierteljahrsschrift für Zahnheilkunde
הוא הובא למנוחות בבית הקברות היהודי ברחוב קוזמה בבודפשט.

== עבודותיו העיקריות ==
* עקרונות ושיטות ליישור שיניים (בודפשט, 1896)
* ניתוחי עצם הלסת והחלפות עצם הלסת (בודפשט, 1905)
* ההיסטוריה של הוראת סטמטולוגיה בהונגריה עד 1906 (בודפשט, 1906)
* רפואת שיניים (בודפשט, 1923)
* Eine Systematik ser zahnärtlichen Brücken (ברלין, 1923)
* שיטתיות של שיקום גשרים דנטליים (בודפשט, 1924)
* הרעיונות הרווחים של טיפול אורתודונטי מודרני (בודפשט, 1930)
* אורתודונטיה (בודפשט, 1934)
* היסטוריה של סטומטולוגיה הונגרית (רפואת שיניים) (בודפשט, 1942)

== לקריאה נוספת ==
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
* ג'רג' הוסאר: הנריק שאלאמון (1 ביוני 1965) סקירת שיניים, 58. כיתה, 6)
* Magyar életrajzi lexikon II. ([https://mek.oszk.hu/00300/00355/html/ABC13280/13321.htm לקסיקון ביוגרפי הונגרי]. עורכת ראשית אגנש קניירש).
* לקסיקון יהודי הונגרי. 1929. עורך פטר אויווארי. [https://mek.oszk.hu/04000/04093/html/0771.html גישה מקוונת]
* יוז'ף סיניאי: חייהם ויצירותיהם של סופרים הונגרים.
==קישורים חיצוניים==
* 

== הערות שוליים ==

קטגוריה:רופאים יהודים הונגרים
קטגוריה:רופאי שיניים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:היסטוריוני רפואה יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידי 1865
קטגוריה:הונגרים שנפטרו ב-1944
ויקטור קוליקוב

ויקטור גיאורגייביץ' קוליקוב (ברוסית: Виктор Георгиевич Куликов; 5 ביולי 1921 – 28 במאי 2013) היה מרשל סובייטי אשר כיהן כמפקד הכוחות הסובייטיים בגרמניה בין 1969–1971, כראש המטה הכללי בין השנים 1971-1977, כמפקד העליון של כוחות ברית ורשה בין השנים 1977-1989. כמו כן, כיהן כחבר ועידת נציגי העם בין 1989–1993 וכחבר הדומה הממלכתית של הפדרציה הרוסית בין 1993–2003.

==ביוגרפיה==
קוליקוב נולד ב-5 ביולי 1921 למשפחת איכרים ענייה מהכפר ורקחנאיה לובובסקה שבמחוז אוריול. ב-1939 הוא התגייס לצבא האדום. במהלך מלחמת העולם השנייה, הוא לחם בקרב ברודי, הקרב על מוסקבה, קרבות רז'ב, מבצע סמולנסק, מבצע בגרטיון, המתקפה הבלטית, מבצע פרוסיה המזרחית, מתקפת פומרניה המזרחית והקרב על ברלין.

באוקטובר 1945 מונה קוליקוב למפקד רגימנט הטנקים ה-3 של המשמר שהוצב בפולין במסגרת קבוצת הכוחות הצפונית. הוא למד באקדמיה הצבאית פרונזה, וב-1953 סיים את לימודיו ומונה למפקד הרגימנט הממוכן ה-155. ביולי 1955 הוא הועבר לפקד על הדיוויזיה הממוכנת ה-69. במאי 1957 הועבר לפקד על הדיוויזיה הממונעת ה-118. ב-1959 הוא סיים את לימודיו באקדמיה הצבאית של המטה הכללי. בין 1961–1962 הוא שהה בגאנה כחלק מקבוצת היועצים הסובייטיים שנשלחה לסייע למדינה. לאחר מכן מונה לסגן מפקד הארמייה ה-6. ב-1964 מונה למפקד ארמיית הטנקים השנייה של המשמר שהוצבה בגרמניה. ב-1967 הוא מונה למפקד המחוז הצבאי קייב. באוקטובר 1969 הוא מונה למפקד קבוצת הכוחות הסובייטים בגרמניה.

ב-21 בספטמבר 1971 הוא מונה לראש המטה הכללי. ב-8 בינואר 1977 הוא סיים את תפקידו ומונה למפקד העליון של הכוחות המזוינים של ברית ורשה. ב-1989 הוא עזב את הצבא ומאז שימש כיועץ בכיר למפקד העליון. במקביל, נבחר כחבר בוועידת נציגי העם. לאחר התפרקות ברית המועצות הוא מונה ליועץ בכיר לשר ההגנה הרוסי. במקביל, נבחר לחבר בדומה מטעם מפלגת רוסיה המאוחדת. כיהן כיו"ר ועדת הדומה הממלכתית לענייני חיילים משוחררים.

ב-2003 הוא פרש לביתו. הוא נפטר במוסקבה ב-28 במאי 2013 ונקבר בבית העלמין נובודוויצ'יה

==קישורים חיצוניים==

* [http://encyclopedia.mil.ru/encyclopedia/history/more.htm?id=12131833@cmsArticle ויקטור קוליקוב] באתר משרד ההגנה הרוסי
* [http://www.warheroes.ru/hero/hero.asp?Hero_id=1923 ויקטור קוליקוב] באתר "גיבורי הארץ"
* 

קטגוריה:מרשלים סובייטים
קטגוריה:ראשי המטה הכללי של צבאות רוסיה וברית המועצות
קטגוריה:שריונאים סובייטים
קטגוריה:אנשי הצבא האדום במלחמת העולם השנייה
קטגוריה:מעוטרי גיבור ברית המועצות
קטגוריה:מקבלי עיטור ההצטיינות למען המולדת
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור הכוכב האדום
קטגוריה:זוכי פרס לנין
קטגוריה:מעוטרי עיטור שרנהורסט
קטגוריה:חברי מפלגת רוסיה המאוחדת
קטגוריה:חברי הדומה הממלכתית
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1921
קטגוריה:נפטרים ב-2013
Nadie Sabe Lo Que Va a Pasar Mañana

Nadie Sabe Lo Que Va a Pasar Mañana (בעברית: אף אחד לא יודע מה יקרה מחר) הוא אלבום האולפן החמישי (והשישי בכלל) של הראפר והזמר הפוארטו ריקני באד באני. הוא יצא לאור ב-13 באוקטובר 2023, באמצעות רימאס אנטרטיינמנט, לאחר צאתו של אלבומו הקודם, Un Verano Sin Ti (2022).

== רקע וסינגלים ==
אלבום האולפן הרביעי של באד באני, Un Verano Sin Ti, יצא לאור ב-6 במאי 2022, והגיע לפסגת מצעד הבילבורד 200 בארצות הברית, למשך 13 שבועות לא רצופים, והפך לאלבומו המצליח ביותר.<ref></ref> בדצמבר 2022, הוא הודיע כי ייקח הפסקה ממושכת לאורך 2023, מה שהביא בסופו של דבר להפסקה של חמישה חודשים מהמדיה החברתית.<ref></ref> במהלך הפסקה זו, הוא נשאר פעיל כשהופיע בפסטיבל קואצ'לה 2023 והוציא שיתוף פעולה עם גרופו פרונטרה בשם "Un x100to".<ref name="uproxx"></ref>

ב-15 במאי 202, חזר לרשתות החברתיות והכריז על הסינגל המוביל "Where She Goes" שלושה ימים לאחר מכן.<ref></ref> הסינגל זכה להצלחה מסחרית והגיע לעשירייה הפותחת בעשר מדינות. הסינגל השני, "Un Preview", יצא ב-26 בספטמבר.<ref></ref>

רמז ראשון לשם האלבום הופיע בסוף הווידאו קליפ של "Where She Goes" עם שלט חוצות המציג את הביטוי "Nadie sabe...".<ref></ref> בתחילת אוקטובר, שלטי חוצות דומים עם הכיתוב "Nadie sabe si será este año o el próximo" ("אף אחד לא יודע אם זה יהיה השנה או שנה הבאה") של ספוטיפיי הופיעו במקסיקו, קולומביה, צ'ילה וארגנטינה.<ref name="uproxx-2"></ref> הכותרת המקוצרת הופיעה בביוגרפיה שלו בטוויטר ב-8 באוקטובר. בנוסף, המוזיקאי ניקה את חשבון האינסטגרם שלו ופרסם רשימת רצועות של 22 שירים, כל אחד מתואר כ-"fuego".<ref name="uproxx" /> בראיון ל-Vanity Fair באוקטובר 2023, נחשף כי האלבום ייצא לאור בסתיו 2023.<ref name="vanity-fair"></ref> ב-9 באוקטובר, שיתף באד באני טריילר לאלבום והכריז על שם האלבום המלא יחד עם תאריך צאתו.<ref></ref>

== רשימות סוף שנה ==
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|100 האלבומים הטובים ביותר לשנת 2023
|32
|<ref name=":02"></ref>
|-
|בילבורד
|50 האלבומים הטובים ביותר של 2023: רשימת הצוות
|17
|<ref></ref>
|}

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2023
קטגוריה:אלבומי באד באני
קטגוריה:אלבומים בספרדית
קטגוריה:אלבומים שהופקו על ידי טייני
קטגוריה:אלבומים שהגיעו למקום הראשון במצעד הבילבורד 200
Baby Don't Hurt Me

"Baby Don't Hurt Me" הוא סינגל של התקליטן הצרפתי דייוויד גטה, הזמרת הבריטית אן-מארי והראפרית האמריקאית קוי לראי. השיר יצא ב-6 באפריל 2023 בהוצאת חברות התקליטים וורנר מיוזיק גרופ ו-What a DJ. בשיר קיימת דגימה מהשיר "What Is Love" של האדאוויי.

נכון לאוקטובר 2023, השיר הושמע למעלה מ-298 מיליון פעמים בספוטיפיי,<ref></ref> ולמעלה מ-25 מיליון פעמים ביוטיוב.<ref></ref>

== מיקומי שיא ==

=== מצעדי סוף שנה ===

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטריה (IFPI Austria)
|זהב
|15,000
|-
!קנדה (Music Canada)
|פלטינה
|80,000
|-
!צרפת (SNEP)
|זהב
|100,000
|-
!איטליה (FIMI)
|פלטינה
|100,000
|-
!פורטוגל (AFP)
|זהב
|5,000
|-
!הממלכה המאוחדת (BPI)
|כסף
|200,000
|-
! colspan="3" |סטרימינג
|-
!יוון (IFPI Greece)
|זהב
|1,000,000
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי דייוויד גטה
קטגוריה:שירי אן-מארי
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי סטיב מק
קטגוריה:סינגלים בהוצאת וורנר מיוזיק גרופ
Call Me, Beep Me!

"" או "The Kim Possible Song" (לעיתים מסוגנן כ-"Call Me, Beep Me! (The Kim Possible Song)") הוא שיר שנכתב על ידי קורי לריוס וג'ורג' גבריאל. השיר, בביצועה של כריסטינה מילאן, מופיע כשיר הנושא של הסדרה קים פוסיבול.<ref name="HischakRobinson2009"></ref>

ב-2015, השיר, בגרסתו המקורית, דורג במקום הראשון במצעד שירי הנושא הישנים של ערוץ דיסני.<ref></ref>

מאז יציאתו של השיר, יצאו מספר גרסאות כיסוי לשיר, בין היתר:
* פרסיליה בטי ב-30 ביוני 2006 בצרפתית.<ref></ref><ref></ref>
* Preluders בשנת 2004 באנגלית.<ref></ref>
* באנרו ב-24 בפברואר 2006 באנגלית.<ref></ref>
* בני בשנת 2005 ביפנית.<ref></ref>
* קיקי טינג במנדרינית.<ref></ref>
* גרסת לייב של סיידי סטנלי , המופיעה בפסקול של הסרט משנת 2019, קים פוסיבול.<ref name="'Kim Possible' Theme Song Updated for Disney Channel Live-Action Movie: Exclusive Audio | Billboard"></ref><ref></ref>

== קישורים חיצוניים ==

== הערות שוליים ==

קטגוריה:שירי 2002
קטגוריה:סינגלים מ-2004
קטגוריה:סינגלים מ-2006
קטגוריה:סינגלים מ-2019
קטגוריה:קים פוסיבול
קטגוריה:שירים באנגלית
קטגוריה:שירים על שיחות טלפון
קטגוריה:שירי R&B עכשוויים
קטגוריה:סינגלים בהוצאת וולט דיסני רקורדס
סרפנטיסוכופס

סרפנטיסוכופס (שם מדעי: Serpentisuchops) הוא סוג של זוחל ימי נכחד מסדרת הפלזיוזאוריה ומשפחת הפוליקוטיליים. הוא התקיים במימי אמריקה הצפונית שלפני 70 עד 69.59 מיליון שנה מזמננו.

סוג זה ידוע ממאובנים שהתגלו בויומינג בתצורות "Pierre Shale" והוא ידוע מדגימה אחת שהתגלתה במחצבה ב-1995 באמצעות קבוצת חוקרים. הממצא מורכב מגולגולת חלקית, לסת תחתונה וחוליה בודדת כמו גם חלק מהאגן.

הסוג תואר למדע ב-2022 בידי החוקרים: Persons ,Street ו-Kelley כשמשמעות השם היא: "serpent" - נחש בלטינית, "suchus" - תנין בלטינית ו-"ops" - פנים ביוונית, כלומר: "פני תנין ונחש". הסוג מכיל מין בודד, Serpentisuchops pfisterae על שם אנה פפיסטר, שעל אדמתה התגלו המאובנים.

זוחל ימי זה היה בינוני בגודלו באורך של 7 מטרים ובעל מבנה יוצא דופן לפלסיוזאורודים, מאחר שהיה לו גם לסתות ארוכות וגם צוואר ארוך, דבר ייחודי מאחר שמינים בעלי צוואר ארוך כמו האלאסמוזאוריים היו בעלי לסתות קצרות יחסית בעוד סוגים בעלי לסתות ארוכות כמו רוב הפוליקוטיליים היו בעלי צוואר קצר יחסית. עם זאת כנראה שמאפיין זה היה עוזר לבעליו בציד דגים תוך שימוש הן בצוואר ארוך והן ביכולת לתפוס טרף מהצד באמצעות הלסתות. דבר זה עזר אולי לבעליו לתפוס נישה ייחודית.

==קישורים חיצוניים==

קטגוריה:פוליקוטיליים
קטגוריה:פלזיוזאורים שחיו בקרטיקון באמריקה הצפונית
קטגוריה:מאובני טקסונים שתוארו ב-2022
דאונדראקו

דאונדראקו (שם מדעי: Dawndraco) הוא סוג נכחד של פטרוזאור ממשפחת הפטרנודונים, אשר התקיים באמריקה הצפונית של הקרטיקון שלפני 86 מיליון שנה מזמננו. חלק מהחוקרים רואים בזה טקסון מוטל בספק בעל מבנה דומה לגאוסטרנברגיה.

== מאפיינים ==
סוג זה תואר ב-2010 בידי החוקר אלכסנדר קלנר ומשמעות שמו היא: "דרקון השחר", על שם אלוהות השחר של האירוקוי. הסוג מכיל מין אחד, Dawndraco kanzai הקרוי על שם "אנשי הקאנזה" שבקנזס.

המאובנים של הפטטרוזאור התגלו בתצורות ניובררה וסמוקי היל צ'אלק שבקנזס. הממצאים כללו שרידי שלד חלקי עם גולגולת כמעט שלמה ולסתות שמורות היטב ואלה הזכירו ביותר שרידים של פטרנודון. דגימה זו מזכירה את מאובני הגאוסטרנברגיה, אם כי מספר חוקרים טוענים שזו הוכחה לדו-צורתיות זוויגית של אותו מין.

==קישורים חיצוניים==

קטגוריה:בעלי חיים שתוארו ב-2010
קטגוריה:פטראנודוניים
קטגוריה:פטרוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2010
קטגוריה:טקסונים שתוארו בידי אלכסנדר קלנר
ניקולאי אוגארקוב

ניקולאי וסילייביץ' אוגארקוב (ברוסית: Николай Васильевич Огарков; 30 באוקטובר 1917 – 23 בינואר 1994) היה מרשל סובייטי אשר שימש כראש המטה הכללי בין 1977–1984.

==ביוגרפיה==
אוגארקוב נולד ב-30 באוקטובר 1917 למשפחת איכרים בכפר מולוקובו שבמחוז טבר. ב-1931 הוא נסע למזרח הרחוק הרוסי שם שרת אחיו בצבא האדום. באפריל 1933 הוא חזר לרוסיה ועבד כרואה חשבון למשך שנה. לאחר מכן למד בבתי ספר להנדסה. ב-1938 הוא התגייס בעצמו לצבא האדום ולמד באקדמיה להנדסה צבאית. ב-1941 הוא סיים את לימודיו והחל לשרת כמהנדס צבאי. במהלך מלחמת העולם השנייה הוא שרת כמהנדס צבאי במלחמת ההמשך, מתקפת פטאסמו-קירקנס, המצור על בודפשט ומתקפת וינה. במהלך הקרבות בווינה הוא נפצע, ועד סיום המלחמה שהה בבית חולים צבאי.

לאחר המלחמה שרת בתפקידי מטה בכירים בקרפטים ובמזרח הרחוק. ב-1957 הוא החל ללמוד באקדמיה הצבאית של המטה הכללי הוא סיים את לימודיו ב-1959 ומונה למפקד הדיוויזיה הממונעת ה-20 של המשמר שהוצבה בגרמניה המזרחית. בדצמבר 1961 הוא מונה לראש מטה וסגן מפקד המחוז הצבאי הבלארוסי. בדצמבר 1965 הוא מונה למפקד המחוז הצבאי וולגה. באפריל 1968 הוא מונה לסגן ראש המטה הכללי. במרץ 1974 הוא מונה לסגן שר ההגנה של ברית המועצות. ב-8 בינואר 1977 הוא מונה לראש המטה הכללי. ב-14 בינואר הוענקה לו דרגת מרשל ברית המועצות.

הוא היה מתנגד חריף לפלישה הסובייטית לאפגניסטן, וניהל ויכוחים בעניין עם חברי הפוליטביורו. עם זאת, דעתו לא התקבלה והפלישה לאפגניסטן יצאה לפועל והפכה לאסון. ב-1981 הוא הוביל את מבצע "Zapad-81", שהיה המבצע הצבאי הגדול ביותר של הצבא האדום מאז מלחמת העולם השנייה. בספטמבר 1984 הוא הודח מתפקיד הרמטכ"ל ומונה למפקד פיקוד המערב. לאחר פירוק ברית המועצות הוא מונה ליועץ מיוחד לשר ההגנה. הוא נפטר במוסקבה ב-23 בינואר 1994.

==קישורים חיצוניים==

* [https://www.britannica.com/biography/Nikolay-Ogarkov ניקולאי אוגראקוב] באנציקלופדיה בריטניקה
* [https://web.archive.org/web/20130510004441/http://www.warheroes.ru/hero/hero.asp?Hero_id=1506 ניקולאי אוגראקוב] באתר המוקדש לגיבורי מלחמת העולם השנייה
* 

קטגוריה:מרשלים סובייטים
קטגוריה:אנשי הצבא האדום במלחמת העולם השנייה
קטגוריה:ראשי המטה הכללי של צבאות רוסיה וברית המועצות
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:מקבלי עיטור הדגל האדום
קטגוריה:מקבלי עיטור סובורוב
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור הכוכב האדום
קטגוריה:זוכי פרס לנין
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1917
קטגוריה:נפטרים ב-1994
רייטיקודקטילוס

רייטיקודקטילוס (שם מדעי: Raeticodactylus) הוא סוג של פטרוזאור פרימיטיבי אשר חי בטריאס העליון באירופה שלפני 213 עד 209 מיליון שנה מזמננו.

==מאפיינים==
סוג זה תואר למדע ב-2008 בידי החוקר Rico Stecher והוא הכיל מין בודד, Raeticodactylus filisurensis, הקרוי על שם הכפר השווייצרי Filisur.

הממצאים המאובנים שלו כוללים שלד חלקי עם גולגולת כמעט שלמה, שנמצאו באוגוסט 2005 בגראובינדן, שווייץ בהרי האלפים.

פטרוזאור זה היה קטן יחסית בעל מוטת כנפיים של 135 ס"מ, פרימיטיבי ודומה לאאודימורפודון כשהיה לו רכס ציצה קדמי מאפיין. הוא קרוב ביותר לסוגים Caviramus ו-Austriadactylus ובעל קרבה נוספת לפראונדקטילוס ולפטיינוזאורוס. בלסתותיו היו שורות של שיניים חרוטיות חדות שנועדו אולי לתפוס דגים, מה שמרמז שהוא חי סמוך לחופים. עם זאת ייתכן שהיה אוכל כל.

==קישורים חיצוניים==

קטגוריה:פטרוזאוריה
קטגוריה:בעלי חיים שחיו בטריאס עליון באירופה
קטגוריה:פטרוזאורים שחיו בטריאס
קטגוריה:מאובני טקסונים שתוארו ב-2008
נאומטוארתרוס

נאומטוארתרוס (שם מדעי: Pneumatoarthrus) הוא סוג נכחד של צב ים נכחד ממשפחת הפרוטוסטגיים, אשר חי בקרטיקון במימי אמריקה הצפונית במשך המאסטריכט שלפני 70 עד 68 מיליון שנה מזמננו. הסוג כולל מין בודד, Pneumatoarthrus peloreus.

==תיאור==
סוג זה ידוע ממאובנים שהתגלו בתצורות הר לאורל שבניו ג'רזי ותוארו למדע ב-1870 על ידי החוקר אדוארד דרינקר קופ.

במקור אלה נחשבו לעצמות הדרוזאורוס בידי החוקר ג'וזף ליידי, אם כי קואפ בדק את מבנה העצמות שלו לעומת עצמות של פרוזאורופודים כמו האנצ'יזאורוס והניח על קרבה מסוימת.

עם זאת ב-1875 הוא הניח שממצאי החוליות דומות ביותר לאלה של הפרוטוסטגה והניח שהסוג המדובר הוא צב ימי ענקי. לא כל החוקרים סברו כמותו וחלקם הניחו שהיה זה דינוזאור הקרוב להדרוזאוריים או לתרופודים.

צב זה היה גדול יחסית ודומה במראהו לארכלון, כשאולי היה לו שריון עבה כמותו. הוא היה כנראה שחיין חזק ששגשג במימי הסוף הקרטיקון.

==קישורים חיצוניים==

==הערות שוליים==

קטגוריה:בעלי חיים שתוארו ב-1870
קטגוריה:טקסונים שתוארו בידי אדוארד דרינקר קופ
קטגוריה:מאובני טקסונים שתוארו ב-1870
קטגוריה:פרוטוסטגיים
קטגוריה:בעלי חיים שחיו בקרטיקון עליון באמריקה הצפונית
מאמי (שיר של ארנון צדוק)

"מאמי" הוא סינגל שהוקלט על ידי שחקן התיאטרון הישראלי ארנון צדוק. הוא יצא לאור במרץ 1980 כחלק מפסקול המחזמר "סורגים" מתיאטרון חיפה. השיר זכה להצלחה רבה, וצבר לאורך השנים גרסאות כיסוי רבות.

== על השיר ==
"מאמי" נכתב על ידי מיכאל פטישי והולחן על ידי חיימון אלגרנטי. ב-4 במרץ 1980 הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-29. ב-11 ביוני עלה לשיאו במקום השני, שם שהה שבוע אחד. לבסוף, ב-6 באוגוסט יצא מטבלת הדירוג לאחר תשעה-עשר שבועות צעידה רצופה. במצעד סוף השנה התמקם כשיר ה-14.

הוא בנוי משני בתים, כשלאחר כל אחד מבוצע פזמון קבוע. רוב מילות הפזמון לקוחות משם השיר, "מאמי". על-אף שלא נכלל באף אלבום אולפן, הוא צורף לאלבום הלהיטים "להיט ועוד להיט", המציג כמה משירי התקופה.

== מיקומי שיא ==

== גרסתה של טיפקס ==

בספטמבר 1996 הוציאה להקת טיפקס את גרסתה לשיר, והיא נכללה כרצועה הרביעית בפסקול כלבים לא נובחים בירוק. ב-6 באוקטובר נכנס למצעד הפזמונים השבועי של רשת ג' במקום ה-15. ב-20 באוקטובר עלה לשיאו במקום ה-11, שם שהה שבוע אחד בלבד. ב-10 בנובמבר יצא מטבלת הדירוג לאחר חמישה שבועות צעידה רצופה.

=== מיקומי שיא ===

== גרסתו של חן אהרוני ==

בספטמבר 2011 הוציא חן אהרוני גרסת כיסוי לשיר, שנכללה באלבום האולפן השני שלו, נוסע רחוק, כרצועה השנייה. כמו כן, הרצועה האחרונה באלבום היא רמיקס לשיר. הופקה עבורה וידאו קליפ רשמי, שצולם על ידי פוזה הפקות. ב-8 בספטמבר הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום השמיני. ב-27 באוקטובר עלה לשיאו במקום השישי, שם שהה שבוע אחד. לבסוף, ב-24 בנובמבר יצא מטבלת הדירוג לאחר שבעה שבועות צעידה רצופה.

=== מיקומי שיא ===

== הערות שוליים ==

קטגוריה:שירי 1980
קטגוריה:סינגלים מ-1980
קטגוריה:סינגלים מ-1996
קטגוריה:סינגלים מ-2011
קטגוריה:שירי טיפקס
קטגוריה:שירי חן אהרוני
קטגוריה:שירים בעברית
קטגוריה:שירים ממחזות זמר
קטגוריה:סינגלים בהוצאת Mobile1 Music
ג׳יידן פילוג'ן

ג'יידן פילוג'ן-בידס (נולד ב-8 בפברואר 2002) הוא כדורגלן אנגלי המשחק כקשר התקפי או קיצוני שמאלי במועדון אסטון וילה מהפרמייר ליג.

== קריירת מועדונים ==
פילוג'ן-בידס התחיל את הקריירה שלו באקדמיית הנוער של אסטון וילה לאחר שעבר אליה מאקדמיית נוער בלונדון. במאי 2021 ערך את הופעת הבכורה שלו בקבוצה הבוגרת של אסטון וילה בניצחון על טוטנהאם.<ref></ref>

בינואר 2022 הושאל פילוג'ן-בידס לסטוק סיטי מהצ'מפיונשיפ עד לסוף העונה. ביולי 2022 הושאל לקארדיף סיטי גם כן מהצ'מפיונשיפ לעונה אחת.

בספטמבר 2023 חתם פילוג'ן-בידס בהאל סיטי מהצ'מפיונשיפ תמורת סכום שלא פורסם.<ref></ref> ערך את הופעת הבכורה שלו ב־15 בספטמבר בתיקו 1-1 מול קובנטרי. ב־13 בפברואר 2024, הבקיע את שער השוויון בניצחון 1–2 מול רות'רהאם גול שהתפרסם מאוד ברשתות החברתיות ונחשב על ידי רבים גול שיכול לזכות בפרס הפושקש.

ב-12 ביולי 2024, פילוג'ין חזר לאסטון וילה בסכום העברה של 13 מיליון פאונד וחוזה של 5 עונות.

== נבחרת אנגליה ==
פילוג'ן-בידס שיחק בנבחרות הצעירות של אנגליה. ב-12 אוקטובר 2023, ערך את הופעת הבכורה שלו בנבחרת אנגליה עד גיל 21 בניצחון על סרביה במסגרת מוקדמות יורו 2025.<ref></ref>

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני אסטון וילה
קטגוריה:כדורגלני האל סיטי
קטגוריה:אנגלים שנולדו ב-2002
עיאש 250

עיאש 250 (בערבית: عياش 250) היא רקטת קרקע-קרקע ארוכת טווח מייצור עצמי של ארגון הטרור חמאס. טווח הרקטה הוא 250 קילומטר. שם הרקטה מייצג את טווח הרקטה בצירוף שם משפחתו של יחיא עיאש ממייסדי גדודי עז א-דין אל-קסאם של חמאס, תמונתו מתנוססת על הרקטה. בהכנת הרקטות האלה השלים החמאס את היעד לשיגור רקטות לכל מקום במדינת ישראל מרצועת עזה.

== פיתוח ==
את הרקטה פיתחה מחלקת ייצור אמצעי הלחימה של חמאס, כאשר האחראי העיקרי על פיתוחה הוא ג’מאל א-זבדה, שחוסל במבצע שומר החומות<ref></ref>.

הרקטה נחשפה לראשונה במסגרת מבצע שומר החומות במאי 2021, אז חמאס פרסם סרטון של ההכנות לירי של הרקטה.

== שימוש מבצעי ==
הרקטה נכנסה לראשונה ב-13 במאי 2021 במהלך מבצע שומר החומות, עת שוגרה רקטה בודדה לעבר נמל התעופה רמון מרחק של כ-190 קילומטר מהרצועה. לפי התקשורת הישראלית הרקטה שנורתה מרצועת עזה התפוצצה בשטח פתוח באזור המערבי של המועצה האזורית חבל אילות, רחוק מאוד מכל יישוב. ולכן, לא הופעלה אזעקה ביישובים.

===במלחמת חרבות ברזל===
ב-13 באוקטובר 2023, במהלך היום השביעי של מלחמת חרבות ברזל, שיגר חמאס רקטה מרצועת עזה לכיוון הצפון. התרעות הופעלו באזור צפת וגם ביישובים שפרעם, זרזיר וקריית טבעון. כמה דקות לאחר מכן נטל חמאס נטל אחריות לירי והודיע שהירי היה של רקטת עיאש 250. מערכת קלע דוד ירטה את הרקטה ושבריה נפלו וגרמו לשריפה במפעל לשריפת פסולת בקריית אתא וברובע המפרץ בחיפה חודש לאחר מכן, שיגר חמאס רקטה מדרום רצועת עזה לעבר אזור הערבה. מערכת חץ יירטה בהצלחה רקטה אחת.

== קישורים חיצוניים ==

* [https://www.alqassam.ps/arabic/specialfiles/details/13#section-6 עיאש 250], סרטון באתר הרשמי של הזרוע הצבאית של חמאס

==ראו גם==
* M-75
* R-160

== הערות שוליים ==

קטגוריה:רקטות ארטילריות
קטגוריה:חמאס: אמצעי לחימה
מיכאיל מויסייב

מיכאיל אלכסייביץ' מויסייב (ברוסית: Михаил Алексеевич Моисеев; 22 בינואר 1939 – 18 בדצמבר 2022) היה גנרל ארמייה רוסי אשר שימש כראש המטה הכללי של הצבא האדום בין השנים 1988–1991.

==ביוגרפיה==
מויסייב נולד ב-22 בינואר 1939 בכפר מאלי איבר שבמחוז אמור. ב-1957 הוא סיים את לימודיו, ותקופה קצרה עבד כמלח. ב-1958 הוא גויס לצבא האדום במסגרת שירות חובה. הוא הוצב בתחילה בגדוד טנקים במזרח הרחוק הרוסי, וב-1962 סיים את לימודיו בבית הספר לטנקים של המזרח הרחוק. לאחר מכן מונה למפקד פלוגה ברגימנט הטנקים ה-53 של המשמר שהוצב בגרמניה המזרחית ואז בקרפטים. הוא למד באקדמיה הצבאית פרונזה וסיים את לימודיו ב-1972. באותה שנה מונה למפקד רגימנט הטנקים ה-263 של המשמר. ב-1976 הוא מונה למפקד הדיוויזיה הממונעת ה-50 של המשמר. ב-1978 מונה למפקד הדיוויזיה הממונעת ה-26 של המשמר שהוצבה בגרמניה. ב-1980 הוא החל ללמוד באקדמיה הצבאית של המטה הכללי. ב-1982 הוא סיים את לימודיו, ושנה לאחר מכן מונה למפקד הארמייה המשולבת ה-15. ב-1985 הוא מונה לסגן מפקד ולראש מטה המחוז הצבאי של המזרח הרחוק. בינואר 1987 הוא מונה למפקד המחוז. בדצמבר 1988 הוא מונה לראש המטה הכללי.

במסגרת תפקידו כרמטכ"ל, הורה מויסייב על הקמת יחידה 10003 שנועדה לחקור אפשרות לשימשו צבאי בכוחות על-טבעיים. במהלך ניסיון ההפיכה של בכירי הצבא באוגוסט 1991, מונה מויסייב באופן זמני למחליפו של שר ההגנה דמיטרי יאזוב שהיה ממובילי הקשר. עם זאת, מכיוון שהיה מקורב לקושרים, ב-25 באוגוסט פיטר אותו מיכאיל גורבצ'וב משני התפקידים. הוא המשיך להיות מעורב חיים הפוליטיים והצבאיים ברוסיה, ופעל רבות בנושא מעמדם של חיילים משוחררים. הוא נחשב לאיש סודו של נשיא רוסיה ולדימיר פוטין.

==קישורים חיצוניים==

* [https://structure.mil.ru/management/info.htm?id=11588261@SD_Employee מיכאיל מויסייב] באתר משרד ההגנה הרוסי
* [http://www.duma.gov.ru/structure/deputies/131131/ מיכאיל מויסייב] באתר הדומה הממלכתית של הפדרציה הרוסית
* [http://redstar.ru/moiseev-mihail-alekseevich/ הספד בעיתון הכוכב האדום]
* 

קטגוריה:גנרלים סובייטים
קטגוריה:ראשי המטה הכללי של צבאות רוסיה וברית המועצות
קטגוריה:שריונאים סובייטים
קטגוריה:מקבלי עיטור הדגל האדום
קטגוריה:מקבלי עיטור אלכסנדר נבסקי (הפדרציה הרוסית)
קטגוריה:סובייטים שנולדו ב-1939
קטגוריה:רוסים שנפטרו ב-2022
קרב סופה

קרב סופה נערך בשמחת תורה ה'תשפ"ד ב-7 באוקטובר 2023. במסגרת מתקפת הפתע על ישראל הסתערו על קיבוץ סופה עשרות מחבלים של ארגון חמאס. שלושה חברי הקיבוץ נרצחו ביניהם אחד מחברי כיתת הכוננות.

== רקע ==

== הקרב ==
המחבלים הגיעו לקיבוץ ב-06:55 לאחר שהתחלקו לשתי קבוצות, האחת לקיבוץ, והשנייה לכבוש את מוצב סופה. בקיבוץ, אליה לילינטל, הרבש"ץ של סופה, זיהה את המחבלים בשלב מוקדם, הרג כמה מהם באמצעות ירי מחלון חדר השירותים בביתו ואסף את כיתת הכוננות שמנתה שישה אנשים.

כיתת הכוננות הרגה את המחבלים שחדרו לקיבוץ, בלמה חלק המחבלים בגדר הקיבוץ, והרגה כ-15 מחבלים. עדו חוברה, חבר כיתת הכוננות, נפצע קשה, ואביו, זוהר חוברה, חובש מד"א בן הקיבוץ, נקרא לטפל בו. גלגלי האמבולנס נורו קודם לכן בידי המחבלים ולכן האב לא יכול לפנותו החוצה. האב זיהה את הפגיעה הקשה בראש בנו ולאחר שעות איתו נאלץ לקבוע את מותו, ואף לבשר על כך למשפחת בנו. מלבדו נרצחו שני חברי קיבוץ נוספים – אופיר ארז וברנרד כהן.

לאחר כארבע שעות הצליח כוח של לוט"ר אילת להגיע לקיבוץ. גם צוות טנקיסטיות מפלוגת פרא של גדוד קרקל הצטרף לחיפוי. 7 מחבלים נהרגו על ידי הכוחות בתוך הקיבוץ ו-25 מערבית לגדר. בין גופות המחבלים התגלה גם דגל המדינה האסלאמית.

במקביל התרחש בסמוך לקיבוץ קרב מוצב סופה, שבו נבלמו מחבלים במוצב עצמו ובאנדרטת דנגור.

== ראו גם ==
* מתקפת הפתע על ישראל (2023)
* קרב הטנקיסטיות במתקפת הפתע על ישראל

== קישורים חיצוניים ==
* [https://oct7map.com/ מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים]
* 

== הערות שוליים ==

קטגוריה:חמאס: פיגועים
סופה
קטגוריה:המדינה האסלאמית: פיגועים בישראל
קטגוריה:אוגדת עזה
סופה
זיכרונות (שיר של קובי אוז)

"זיכרונות" הוא שיר שהוקלט על ידי הזמר הישראלי קובי אוז. הוא יצא לאור בשנת 2004, על ידי חברת התקליטים הליקון, כסינגל מתוך אלבום האולפן השני של הזמר, דמעות וים.

== על השיר ==
"זיכרונות" נכתב והולחן על ידי אוז. במרכז מילותיו מספר הזמר זוגיותו, שהיוותה כמעין מחסום להתמודדות עם נפשו. על השיר הצהיר: . ב-7 במרץ הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-13. ב-4 באפריל עלה לשיאו במקום השביעי, שם שהה שבוע אחד. לבסוף, ב-16 במאי יצא מטבלת הדירוג לאחר שבעה שבועות צעידה רצופה.

== מיקומי שיא ==

== הערות שוליים ==

קטגוריה:שירי 2004
קטגוריה:סינגלים מ-2004
קטגוריה:שירי קובי אוז
קטגוריה:שירים שנכתבו על ידי קובי אוז
קטגוריה:שירים שהופקו על ידי קובי אוז
קטגוריה:שירים שהולחנו על ידי קובי אוז
קטגוריה:שירים בעברית
קטגוריה:שירים על געגוע
קטגוריה:סינגלים בהוצאת הליקון
פיטר טימרס

פיטר טימרס (בפלמית: Pieter Timmers; נולד ב-21 בינואר 1988) הוא שחיין בלגי, סגן אלוף אולימפי (ריו דה ז'ניירו 2016) במשחה היוקרתי ל-100 מטר חופשי.
== ביוגרפיה ==
===2015===
באליפות אירופה (בריכת 25 מטר) שנערכה בנתניה בתחילת דצמבר 2015 זכה בשתי מדליות כסף, במשחה ל-100 מטר חופשי בשיא לאומי חדש של 46.61 שניות, אחרי מרקו אורסי מאיטליה (46.05 שניות) ולפני סבסטיאן שצ'פנסקי מפולין (46.87 שניות) ובמשחה ל-200 מטר חופשי בשיא לאומי חדש של 1:42.85 דקות, אחרי פאול בידרמן מגרמניה (1:42.68 דקות) ולפני בן ארצו גלן סורגלוס (1:43.55 דקות).

===2016===
====סגן אלוף אולימפי====
באולימפיאדת ריו דה ז'ניירו זכה טימרס במדליית כסף במשחה ל-100 מטר חופשי בשיא לאומי חדש של 47.80 שניות, אחרי קייל צ'למרס מאוסטרליה שקבע שיא עולם חדש לנוער של 47.58 שניות ולפני נייתן אדריאן מארצות הברית (47.85 שניות). כבר בשלב חצי הגמר הוא קבע שיא לאומי חדש של 48.14 שניות. נוסף לכך, הוא סיים במקום שישי במשחה שליחים 4x100 מטר חופשי בשיא לאומי חדש של 3:13.57 דקות, כשחיין רביעי הוא קבע ב"זינוק שליחים" תוצאה של 47.55 שניות, בשלב המוקדמות כשחיין רביעי הוא קבע ב"זינוק שליחים" תוצאה של 47.39 שניות ובמקום שמיני במשחה שליחים 4x200 מטר חופשי בתוצאה של 7:11.64 דקות, כשחיין רביעי הוא קבע ב"זינוק שליחים" תוצאה של 1:48.28 דקות.

== שיאים אישיים ==
===בריכה אולימפית===
* 100 מטר חופשי: 47.80 שניות (2016), שיא בלגיה

===בריכת 25 מיר===
* 50 מטר חופשי: 21.22 שניות (2019), שיא בלגיה
* 100 מטר חופשי: 46.54 שניות (2017), שיא בלגיה
* 200 מטר חופשי: 1:42.85 שניות (2015), שיא בלגיה

== ראו גם ==

== קישורים חיצוניים ==

קטגוריה:שחייני חופשי
קטגוריה:שחיינים בלגים
קטגוריה:שחיינים באולימפיאדת ריו דה ז'ניירו (2016)
קטגוריה:בלגים שנולדו ב-1988
יום חדש (שיר של אילנה אביטל)

"יום חדש" הוא סינגל שהוקלט על ידי הזמרת הישראלית אילנה אביטל. את השיר הוציאה בפברואר 1987 לאור חברת התקליטים הד ארצי, והוא נכלל כרצועה השלישית באלבום האולפן החמישי שלה, בלי בושה.

"יום חדש" נכתב על ידי שמרית אור והולחן על ידי אביטל. את הפקתו המוזיקלית ביצעו משה לוי ונאור דיין. ב-24 בפברואר נכנס למצעד הפזמונים השבועי של רשת ג' במקום ה-18. ב-31 במרץ עלה לשיאו במקום השביעי. לבסוף, ב-5 במאי יצא מטבלת הדירוג לאחר תשעה שבועות צעידה רצופה.

== מיקומי שיא ==

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי אילנה אביטל
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:סינגלים בהוצאת הד ארצי
עוד תראה אותי

"עוד תראה אותי" הוא סינגל שהוקלט על ידי הזמרת הישראלית אילנה אביטל. את השיר הוציאה בפברואר 1987 לאור חברת התקליטים הד ארצי, והוא נכלל כרצועה החמישית באלבום האולפן החמישי שלה, בלי בושה.

== על השיר ==
"עוד תראה אותי" נכתב על ידי שמרית אור והולחן על ידי אביטל. ב-14 ביולי הוצג המועמד לכניסה למצעד הפזמונים השבועי של רשת ג' ב"פינה לשיפוכם". ב-28 ביולי דורג במקום ה-16, והיה ל"כניסה הגבוהה" של אותו שבוע. ב-1 בספטמבר עלה לשיאו במקום הרביעי, שם שהה שבוע אחד. לבסוף, ב-1 בדצמבר יצא מטבלת הדירוג לאחר עשרה שבועות צעידה רצופה.

== מיקומי שיא ==

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי אילנה אביטל
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:סינגלים בהוצאת הד ארצי
אנטון שקאפלרוב

אנטון שקאפלרוב (ברוסית:Антон Николаевич Шкаплеров , נולד ב-20 בפברואר 1972 בסבסטופול) היה קוסמונאוט רוסי. הוא השתתף במספר טיסות לתחנת החלל הבין-לאומית והיה מפקד משלחת מס' 55 לתחנת החלל הבין-לאומית ו-משלחת מס' 66 לתחנת החלל הבין-לאומית. 

== ביוגרפיה ==
אנטון שקאפלרוב נולד בעיר סבסטופול שאז הייתה חלק של ברית המועצות. אביו שירת בצי הים השחור. לאחר סיום בית ספר בשנת 1989 הוא התקבל ללימודים בבית ספר לטייסי קרב בעיר צ'רניגוב. בעקבות התפרקות ברית המועצות, צ'רניגור הפכה להיות חלק של אוקראינה. בשנת 1992 הוא עבר להמשך לימודים בבית ספר לטייסים בקרבת וולגוגרד אותו סיים בשנת 1994. שקאפלרוב הועבר לשירות ביחידות חיל האוויר הרוסי והיה טייס "מיג-29".

בשנת 1997 שקאפלרוב סיים לימודים באקדמיה של חיל האוויר.

בשנת 2003 שקאפלרוב החל קורס במרכז גגארין להכשרת קוסמונאוטים. הוא היה חבר בצוות גיבוי של מספר משימות.

בנובמבר 2011 שקאפלרוב היה מפקד טיסה סויוז TMA-22 שהביאה לתחנת החלל את חברי משלחת מס' 29 לתחנת החלל הבין-לאומית החדשים (מייקל פוסום היה מפקד המשלחת). לאחר סיום עבודת המשלחת שקאפלרוב עבר למשלחת מס' 30 לתחנת החלל הבין-לאומית (דניאל ברבנק היה מפקד הצוות). במהלך שהות בחלל שקאפלרוב ביצע פעילות חוץ-רכבית באורך של כ-6 שעות. הוא חזר לכדור הארץ לאחר 165 ימים בחלל.

בנובמבר 2014 שקאפלרוב היה מפקד טיסה סויוז TMA-15M שהביאה לתחנת החלל את חברי משלחת מס' 42 לתחנת החלל הבין-לאומית החדשים (בארי וילמור היה מפקד המשלחת). לאחר סיום עבודת המשלחת שקאפלרוב עבר למשלחת מס' 43 לתחנת החלל הבין-לאומית (טרי ורטס היה מפקד הצוות). הוא חזר לכדור הארץ לאחר 199 ימים בחלל.

בדצמבר 2017 שקאפלרוב היה מפקד טיסה סויוז MS-07 שהביאה לתחנת החלל את חברי משלחת מס' 54 לתחנת החלל הבין-לאומית החדשים (אלכסנדר מיסורקין היה מפקד המשלחת). לאחר סיום עבודת המשלחת שקאפלרוב עבר למשלחת מס' 55 לתחנת החלל הבין-לאומית והיה מפקד הצוות. במהלך שהות בחלל שקאפלרוב ביצע פעילות חוץ-רכבית באורך של כ-8 שעות. הוא חזר לכדור הארץ לאחר 168 ימים בחלל.

בדצמבר 2012 שקאפלרוב היה מפקד טיסה סויוז MS-19 שהביאה לתחנת החלל את חברי משלחת מס' 65 לתחנת החלל הבין-לאומית החדשים (שאנון ווקר הייתה מפקד המשלחת). לאחר סיום עבודת המשלחת שקאפלרוב עבר למשלחת מס' 66 לתחנת החלל הבין-לאומית והיה מפקד הצוות חלק מהתקופה (לאחר תומא פסקה). במהלך שהות בחלל שפאקלרוב ביצע פעילות חוץ-רכבית באורך של כ-7 שעות. הוא חזר לכדור הארץ לאחר 176 ימים בחלל.

במרץ 2023 שקאפלרוב עזב את יחידת הקוסמונאוטים ומונה לתפקיד ניהולי במרכז גגארין להכשרת קוסמונאוטים. 

בינואר 2023 שקאפלרוב החל להנחות תוכנית טלוויזיה בתחום החלל בערוץ הראשון.

==קישורים חיצוניים==

* [https://warheroes.ru/hero/hero.asp?Hero_id=17338 ביוגרפיה]
* [https://www.gctc.ru/main.php?id=218 ביוגרפיה באתר הכנת הקוסמונאוטים הרוסי]
 

קטגוריה:גיבורי הפדרציה הרוסית
קטגוריה:מקבלי עיטור ההצטיינות למען המולדת
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:טייסי חיל האוויר הרוסי
קטגוריה:רוסים שנולדו ב-1972
אלקטרו L

לוויין בתערוכה
אלקטרו L (ברוסית:Электро-Л) היא סדרת לווייני מזג אוויר שפותחה ברוסיה. השיגור הראשון בוצע בשנת 2011. כל הלוויינים פותחו במשרד "לאבוצ'קין".

המטרה העיקרית של הלוויינים היא לספק נתונים לפעילות של השירות הפדרלי להידרומטאורולוגיה ופיקוח על הסביבה בתחום החיזוי. הנתונים נקלטים ב-3 תחנות בקרה.
==תיאור הלוויינים==
הלוויינים מיועדים להחליף לוויינים מסדרה מטאור ולוויין "אלקטרו" שהפסיק לעבוד בשנת 1998. תכנון הסדרה החדשה החל בשנת 2001, אך בהיעדר תקציבים נמשך זמן רב.

בייצור הלוויין השתתפו מספר מפעלים של תעשיית החלל הרוסית. פאנל סולארי מסוגל לייצר 1700 ו"ט. בלוויין הותקן מדחף לינוי מסלול במידת הצורך. הציוד המדעי שוקל 550 ק"ג וכולל מספר מערכות. בין היתר הותקנו מצלמות בתחום האופטי ותת אדום עם רגישות של 1 או 4 ק"מ בהתאם. הם מעבירים מידע על 30 דקות וניתן להעביר אותם למשטר העברת מידע כל 10 דקות. לוויינים המהווים חלק של מערכת Cospas-Sarsat.

משקלו כולל של הלוויין הוא 1766 ק"ג והוא מתוכנן לפעול במשך 10 שנים. הלוויינים פועלים במסלול גאוסטציונרי.

נכון לשנת 2023 פעילים שלושה לוויינים ולוויין נוסף מתוכנן לשיגור בשנת 2025.

==רשימת שיגורים==
{| class="sortable" border="1" cellspacing="0" cellpadding="1" width="70%"
|- bgcolor="#ccfccf" align="center"
| תאריך שיגור|| לוויין ||תיאור פעילות
|-
| 20 בנובמבר 2011||[https://nssdc.gsfc.nasa.gov/nmc/spacecraft/display.action?id=2011-001A אלקטרו L 1] ||סיים פעילות ב-2016
|-
| 11 בדצמבר 2015||[https://nssdc.gsfc.nasa.gov/nmc/spacecraft/display.action?id=2015-074A אלקטרו L 2] || פעיל
|-
| 24 בדצמבר 2019||[https://nssdc.gsfc.nasa.gov/nmc/spacecraft/display.action?id=2019-095A אלקטרו L 3] || פעיל
|-
| 5 בפברואר 2023||[https://nssdc.gsfc.nasa.gov/nmc/spacecraft/display.action?id=2023-016A אלקטרו L 4] || פעיל
|}

==קישורים חיצוניים==

* [http://www.astronautix.com/m/meteor.html לוויין מטאור 1]
* [https://space.skyrocket.de/doc_sdat/elektro-l.htm תיאור השיגורים]
* [https://russianspaceweb.com/elektro.html תיאור הלוויינים]
* [https://dzen.ru/video/watch/6476355e502c976ae39fb9c4?utm_referrer=ru.wikipedia.org סרטון על פיעלות המערכת] 

קטגוריה:לוויינים רוסיים
קטגוריה:לווייני מזג אוויר
Daft Club

"Daft Club" הוא אלבום הרמיקס הראשון של צמד המוזיקה האלקטרונית הצרפתי דאפט פאנק, שיצא לאור ב-1 בדצמבר 2003 על ידי וירג'ין רקורדס. האלבום כולל רמיקסים רבים לשירים מאלבומם השני, Discovery, ואחד מאלבום הבכורה שלהם, Homework.

== רקע ==
שם האלבום מגיע משירות המוזיקה המקוון של דאפט פאנק, שכלל רמיקסים לשירים, הקלטה חיה של דאפט פאנק בהופעה במועדון Que (שמאוחר יותר יצא תחת השם Alive 1997), וגרסת א-קפלה ואינסטרומנטלית של "Harder, Better, Faster, Stronger". השירות היה זמין בחינם לאנשים שקנו את ההוצאות הראשוניות של האלבום Discovery. כל אלבום כלל כרטיס חבר של "Daft Club", שהעניק גישה לאתר האינטרנט של Daft Club. השירות הסתיים בינואר 2003.<ref></ref>

בנוגע לאלבום ולשירות המוזיקה המקוון, תומא בנגלטר הצהיר:<blockquote>זה נהדר למצוא ערוץ חדש שבו יש גישה פתוחה, דלת פתוחה ליותר, אבל לא יותר ממה שהיה צריך לעשות קודם. זה ליצור קשר בין אנשים שמקשיבים למוזיקה שלנו לבין עצמנו. אין מגבלות של זמן, וזה עוזר לאנשים לקבל ולהאזין למוזיקה הזו. שיר שהיה יכול להיעשות היום יכול להיות מקוון מחר. הדבר האחר הוא באמת להביע את עצמנו באמצעות האינטרנט. והדבר האחר הוא באמת להביא ערך כלשהו בדיסק עצמו. קניית התקליטור לא צריכה להפוך לדבר צדקה עבור תעשיית התקליטים. זה באמת חשוב, כי זה מה שזה הפך להיות, במובן מסוים. אנשים שהיו קונים את הדיסק שלנו היו אומרים, 'אני קונה את הדיסק כי אני רוצה לעזור לאמן', וזה בולשיט במובן מסוים, לחשוב ככה. זה דבר אמיתי, וזה מצער.<ref></ref></blockquote>עותקים במהדורה מוגבלת של הסרט אינטרסטלה 5555 הציגו את Daft Club כדיסק שני. השיר "Something About Us (Love Theme from Interstella 5555)" הושמט מגרסה זו. מהדורה מוגבלת של אלבום זה יצאה גם ביפן. הוא כולל רצועה נוספת ו-DVD Video בונוס. ה-DVD מכיל תצוגה מקדימה של אינטרסטלה 5555, ראיונות באנגלית עם דאפט פאנק, קליפ לשיר "Crescendolls" מתוך הסרט וקליפ לשיר "Something About Us" הכולל מונטאז' של סצנות שונות.

שירים מ-Discovery זכו לרמיקס ב-Daft Punk למעט "Nightvision", "Superheroes", "High Life", "Veridis Quo" ו-"Short Circuit". במקום שירים אלה יש רמיקסים נוספים של "Face to Face", "Harder, Better, Faster, Stronger" ו-"Aerodynamic", בהתאמה. כמו כן מופיע הבי-סייד של "Aerodynamic" בשם "Aerodynamite", השיר "Ouverture" שלא שוחרר קודם לכן ורמיקס של שיר "Phoenix" מ-Homework.

== ביקורות ==
Daft Club קיבל ביקורות מעורבות. ביקורת שלילית ביותר של פיצ'פורק כוללת פרשנויות מאוירות של אמן להשוואה בין שירי הרמיקס לגרסאות המקוריות. הביקורת גם ציינה כי כל המוזיקאים באלבום "נראים נחושים להשמיד לחלוטין את חומר המקור" וכי "להקשיב ל-Daft Club - ואין טעם להגזים כאן - זה כמו לצפות באדם אהוב מבותר פיזית".<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי רמיקס מ-2003
קטגוריה:אלבומי דאפט פאנק
קטגוריה:אלבומי רמיקס באנגלית
קטגוריה:אלבומי חברת וירג'ין רקורדס
Digital Love (שיר של דאפט פאנק)

"Digital Love" הוא שיר של צמד המוזיקה האלקטרונית הצרפתי דאפט פאנק. השיר יצא לאור כסינגל השלישי מתוך אלבומם השני, Discovery, ב-11 ביוני 2001. השיר הגיע למקום ה-33 בצרפת, למקום ה-28 באיטליה ולמקום ה-14 בבריטניה. כחלק מהאלבום, השיר מופיע בסרט אינטרסטלה 5555.

== הלחנה ==
"Digital Love" כולל סמפל של השיר "I Love You More" משנת 1979 של ג'ורג' דיוק. הסמפל עובד לשיר פופ אלקטרוני על אהבה לא מדוברת עם מילים של DJ Sneak ושירה בביצוע דאפט פאנק. חברם ושותפם המזדמן, צ'ילי גונזלס, העיר על התקדמות האקורדים הבלתי פתורה שנגזרת מהדגימה, וציין כי ההרמוניות המושהות תורמות לתחושת הכמיהה והתשוקה של השיר.<ref></ref>

תומא בנגלטר אמר כי הסולו נוצר באמצעות תערובת של אלמנטים, בסיוע סקוונסר: "אף אחד כבר לא מנגן סולואים בשירים שלו, אבל רצינו לכלול כמה מהם באלבום".<ref></ref> עבור הגשר, דאפט פאנק השתמשו בפסנתר אלקטרוני וורליצר כדי ליצור צליל שהם השוו ללהקת סופרטרמפ.

== קליפ ==
הקליפ יצא בשנת 2001 ונכלל מאוחר יותר בסרט האנימה משנת 2003, אינטרסטלה 5555.

מיד לאחר האירועים שהתרחשו בקליפ של "Aerodynamic", מאבטחי כוכב הלכת הזר חוזרים להכרה מספקת כדי לשלוח אות מצוקה לאסטרונאוט מרוחק בשם שפ. בתחילה, שפ נראה מנקה את החלק החיצוני של החללית שלו בזמן שהוא שר יחד עם מילות השיר. לאחר השלמת המשימה, הוא חוזר לספינה ומתרווח בחדר השינה שלו, מלא מזכרות של להקת החייזרים. הוא נסחף לחלום שבו הוא רוקד עם הקראש שלו, נגנית הבס של הלהקה (שנקראה מאוחר יותר סטלה), באוויר.

חלומו של שפ נעצר בפתאומיות כאשר הוא מתעורר על ידי אות המצוקה שנשלח אליו. לחרדתו, הוא לומד על חטיפת הלהקה ועל מצבו הנוכחי של כוכב הלכת הזר, ומיד רודף אחרי החוטפים. לאחר שהמרדף מוביל דרך חור עיוות, החוטפים מבצעים נחיתה בטוחה עם להקת החייזרים חסרי ההכרה בבסיסם על כדור הארץ, כאשר שפ נוחת בהתרסקות לתוך יער סמוך, מה שגורם לו לאבד את הכרתו באופן זמני. החוטפים לוקחים את השבויים המורדמים למעבדה של הבסיס לאירועים המתרחשים בקליפ של "Harder, Better, Faster, Stronger".

== קבלה ==
"Digital Love" זכה לגיבוי עם "Aerodynamic" בשל מספר ניגונים שווים במועדונים. השיר הגיע למקום ה-14 במצעד הסינגלים הבריטי ולמקום התשיעי במצעד שירי הדאנס קלאב בארצות הברית. הוא גם הגיע למקום ה-67 באוסטרליה, יחד עם הבי-סייד שלו, "Aerodynamic".

השיר הופיע בפרסומת טלוויזיה של גאפ. הפרסומת הציגה את שני חברי דאפט פאנק חובשים את הקסדות והכפפות הרובוטיות שלהם, כמו גם חולצות ג'ינס וג'ינס של גאפ. הם הופיעו רוקדים עם ג'ולייט לואיס. כשנשאל על הריקוד של דאפט פאנק בפרסומת, גי-מנואל דה הומם-קריסטו אמר: "זה נראה ממש פשוט לעשות, אבל כשאתה על צעד עם הצוות, זה ממש לא, למרות שהכוריאוגרף היה ממש נחמד".<ref></ref>

== קישורים חיצוניים ==

== הערות שוליים ==

קטגוריה:שירי 2001
קטגוריה:סינגלים מ-2001
קטגוריה:שירי דאפט פאנק
קטגוריה:שירים באנגלית
קטגוריה:וידאו קליפים מונפשים
קטגוריה:סינגלים בהוצאת וירג'ין רקורדס
RPG-30

RPG-30 (ברוסית: РПГ-30) היא רקטה נגד טנקים מתוצרת רוסיה. היא נכנסה לשירות בשנת 13–2012.

== היסטוריה ==
RPG-30 נחשפה בשנת 2008 על ידי מפעל המחקר והייצור הממלכתי, בזלט, כמשגר רימונים מודרני נגד טנקים שנועד להתמודד עם האתגר של השריון הראקטיבי ומערכות הגנה אקטיביות (APS) על טנקים. מערכות הגנה אקטיביות כגון ARENA-E, Drozd ומעיל רוח מביסות תחמושת נגד שריון על ידי השמדתן לפני שהן מגיעות ליעדן. ה-RPG-30 הוא תגובה מיועדת להכנסת מערכות אלו. RPG-30 סיימה את שלב הניסויים ונכנסה לשירות בשנים 2012–2013, והוכנסה מיד לרשימת הפנטגון של "איומים א-סימטריים על הכוחות המזוינים של ארצות הברית".

=== 2022 הפלישה הרוסית לאוקראינה ===
RPG-30 שימשה את הצבא הרוסי במהלך הפלישה הרוסית לאוקראינה ב-2022.

== הגנה ==
בשנת 2012 דווח כי רפאל חיזקה את מערכת מעיל רוח כך שתוכל להתמודד גם עם איום ה-RPG-30.

המערכת סורקת מסביב לרק"ם, מגלה ומנתחת איום (קובעת את סוגו, מהירותו, מיקומו וכיוון תנועתו) ובטרם הגיעו לטנק משגרת מטען של כדוריות מתכת שמפרקות את האיום בעודו באוויר.

== משתמשים ==
* 
* 
* 
* 
* 

== ראו גם ==
* RPG-7
* RPG-29
* מטול רימונים
* רקטות נגד טנקים

==קישורים חיצוניים==

קטגוריה:רקטות נגד טנקים
קטגוריה:אמצעי לחימה רוסיים
First Person Shooter

"First Person Shooter" הוא שיר של הראפר והזמר הקנדי דרייק בהשתתפות הראפר האמריקאי ג'יי קול. הוא יצא לאור באמצעות OVO סאונד וריפבליק רקורדס כסינגל הרביעי מתוך אלבום האולפן השמיני של דרייק, For All the Dogs, ב-15 בנובמבר 2023. דרייק וקול כתבו את השיר לצד המפיקים בוי-1דה, ויינילז, טיי קית', FnZ (מייקל מולה ואייזק דה בוני), אוז וקולמן.

השיר הגיע היישר אל המקום הראשון במצעד הבילבורד הוט 100. זהו שירו ה-13 של דרייק שהגיע למקום הראשון במצעד, והראשון של קול.

==רקע==
במהלך פרק ספיישל ב-Table for One ב-6 באוקטובר 2023, שעות ספורות לפני צאתו של For All the Dogs, דרייק אישר כי ג'יי קול יופיע ברצועה השישית באלבום, וכינה זאת כ"קסם של הרבעון הרביעי", ואף חשף כי הוא וקול "רק יצאו מהאולפן",<ref></ref> מה שהופך את שיר זה לאחרון שהוקלט עבור האלבום.<ref></ref>

==קבלה ביקורתית==
בהערכה ביקורתית ראשונית לאלבום, קייל דניס מבילבורד דירג את השיר כרצועה התשיעית הטובה ביותר באלבום, וכתב כי הצמד אימץ מנטליות של "מדינאים מבוגרים", בעודם מציגים את "העור במשחק", אך גישתם נתפסה כ"מתרברבת".<ref name="billboard"></ref> מוטי ריבס מרולינג סטון הצהיר כי בשיר, דרייק "מועלה ביסודיות על ידי ג'יי קול" וכי המילים שלו הן בסיסיות, וכמה מהן הן "מילים גסות שבהן הוא דן בנשים כאילו הוא מחזיק במקפיא בשר".<ref></ref>

== מיקומי שיא ==

==קישורים חיצוניים==

==הערות שוליים==

קטגוריה:שירי 2023
קטגוריה:שירי דרייק
קטגוריה:שירי ג'יי קול
קטגוריה:שירים באנגלית
קטגוריה:סינגלים שהגיעו למקום הראשון במצעד הבילבורד הוט 100
IDGAF (שיר של דרייק)

"IDGAF" הוא שיר של הראפר והזמר הקנדי דרייק בהשתתפות הראפר האמריקאי Yeat. הוא יצא לאור באמצעות OVO סאונד וריפבליק רקורדס כרצועה השביעית מתוך אלבום האולפן השמיני של דרייק, For All the Dogs, ב-6 באוקטובר 2023. דרייק ו-Yeat כתבו את השיר עם המפיקים בנייקס וסבסטיאן שא, לצד פליי בוי ניק, נורמה וינסטון וג'ון טיילור.

==רקע==
שני האמנים קושרו אחד לשני לראשונה באוגוסט 2023, לאחר ש-Yeat קיבל תשבחות מדרייק על שירו, "Bigger Than Everything".<ref></ref> ב-13 בספטמבר, הראפרים צוותו יחד לקמפיין שיווקי של שיתוף הפעולה של דרייק עם חברת נייקי.<ref></ref>

== מיקומי שיא ==

==הערות שוליים==

קטגוריה:שירי 2023
קטגוריה:שירי דרייק
קטגוריה:שירים באנגלית
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד קנדה הוט 100
טל שנהב

טל שנהב (נולד ב-15 במרץ 2000) הוא איש טלוויזיה ורדיו ישראלי. משמש כשדרן בתחנות הרדיו גלי צה"ל וגלגלצ ומגיש בערוץ החדשות i24news. בעבר שימש כמבזקן וכתב בחדשות 13.

== ביוגרפיה ==
שנהב נולד וגדל במושב בארותיים שבעמק חפר. למד בתיכון האזורי רופין, במגמת מוזיקה.

בשנת 2017 החל להגיש את מגזין האקטואליה לנוער "23 דקות" ששודר בטלוויזיה החינוכית ובערוץ 2, עד לסגירת הטלוויזיה החינוכית.

באוגוסט 2019 התגייס שנהב לגלי צה"ל והשתבץ כקריין חדשות ומגיש מוזיקה. כחלק משירותו בתחנה שימש ככתב בדסק החוץ והגיש באופן קבוע את יומן החוץ השבועי של התחנה, זאת לצד הגשת תכנית הבוקר בשעות 05:00-07:00.

בשנת 2022 הנחה את טקס מצטייני הנשיא ביום העצמאות.<ref></ref>

בנובמבר 2022, עם שחרורו מצה"ל, הצטרף שנהב לחדשות 13 כמגיש וכתב.<ref></ref>

בשנת 2023 הגיש בגלי צה"ל את הפודקאסט הדוקומנטרי "מה שהיה",<ref></ref> במהלכו סקר רגעים קטנים ונשכחים ששינו את פני המוזיקה הישראלית. במסגרת הפודקאסט הפגיש שנהב לראשונה בין זאב נחמה לתמיר קליסקי, מה שתרם לסיום הסכסוך הממושך בין הצדדים ולאיחודה של להקת אתניX. בנוסף השתתפו בפודקאסט דנה אינטרנשיונל, רמי פורטיס, אריאל זילבר, חברי להקת שב"ק ס' ועוד.

בינואר 2024, בצל גל עזיבות בכירי רשת 13, עזב שנהב את חדשות 13, לטובת מיזם חדש של נאס דיילי שעסק באקטואליה, שם שובץ כמגיש המבזקים הראשי.<ref></ref>

מיד לאחר פרישתו מחדשות 13, פרסם את השיר "שיר ללא בית", אותו כתב והלחין בעקבות חוויותיו ככתב שסיקר את הלחימה בעוטף עזה במהלך מלחמת חרבות ברזל.<ref></ref><ref></ref>

ביולי 2024 החל שנהב להגיש את יומן החוץ של גלי צה"ל. במקביל, החל לשמש כמגיש בערוץ החדשות i24news.

== קישורים חיצוניים ==

== הערות שוליים ==

קטגוריה:אנשי טלוויזיה ישראלים
קטגוריה:בוגרי התיכון האזורי ע"ש בן-גוריון בעמק חפר
קטגוריה:ויקיפדיה: ערכים של משתמשים חדשים
קטגוריה:חיילי גלי צה"ל
קטגוריה:סגל חדשות 13
קטגוריה:שדרני רדיו ישראלים
קטגוריה:ישראלים שנולדו ב-2000